شەفەق
نیوز/ نەوزاد هادى ئەندام دەسەی ناوەندی لە پارت دیموکراتی کوردستان، ئاشکرا هەڵوژاردن
ئەندامەیل نویسینگەی سیاسی حزبەگە کردن لەناو ئەو گردەوبوینە ک ئمڕوو شەممە ئەنجام
دریا.
هادی
ئەرا ئاژانس شەفەق نیوز وت: گردەوبوینەگە وە سەرکەفتن ئەنجام دریا، و لەناوی ئەندامەیل
نویسینگەی سیاسی هەڵویژیان ک شمارەیان ١٧ کەسە.
وتیش:
گردەوبوینەگە دووپات لەبان ئەو تەمەیلە کرد ک لە ئەنجام ١٤مین کۆنگرەی حزبەگە دەرچگن
لەباوەت سیستەم ناوخوەیی و وەرپرسایەتیی لە هەرێم کوردستان و حکومەت فیدراڵ.
پارت
دیموکرات کوردستان، ئمڕوو یەکەمین گردەوبوین دەسەی مەرکەزیی دویای کۆنگرەگە ئەنجام
دا، ئەرا هەڵوژاردن ئەندامەیل نویسینگەی سیاسی وە ئامادەبوین مەسعود بارزانی سەرۆک
حزبەگە و نێچیروان بارزانی جیگر یەکەمی، و مەسرور بارزانی جیگر دویەمی.
